27. februāris

27. februāris ir gada 58. diena pēc Gregora kalendāra. Līdz gada beigām ir atlikušas 307 (308 garajā gadā) dienas.

 Vārda dienas 
Andra, Līva, Līvija

 Notikumi 
 1617. gads — Krievija un Zviedrija parakstīja Stolbovas miera līgumu, beidzot Ingrijas karu.
 1812. gads — pieņemts pašreizējais Argentīnas karogs.
 1844. gads — Dominikāna ieguva neatkarību no Haiti.
 1870. gads — pieņemts pašreizējais Japānas karogs.
 1885. gads — izveidota vācu kolonija Āfrikā — Vācu Austrumāfrika. 
 1900. gads — Apvienotajā Karalistē nodibināta Leiboristu partija, par tās sekretāru ievēlēja Ramzeju Makdonaldu.
 1919. gads — dibināta Lietuvas—Baltkrievijas PSR ar galvaspilsētu Viļņu.
 1932. gads — Džeimss Čedviks atklāja neitronu.
 1933. gads — tika aizdedzināta Vācijas parlamenta ēka Reihstāgs.
 1940. gads — Martins Kamens un Sems Rubens atklāja oglekli-14.
 1942. gads — Andrejs Vlasovs publicēja Smoļenskas deklarāciju.
 1967. gads — pieņemts pašreizējais Antigvas un Barbudas karogs.
 1976. gads — bijušajā Spānijas teritorijā Rietumsahārā Polisario fronte pasludināja neatkarīgu Sahravi Arābu Demokrātisko Republiku.
 1990. gads — saskaņā ar LPSR konstitūcijas labojumiem par Latvijas PSR karogu oficiāli kļuva sarkanbaltsarkanais karogs, kas tika svinīgi pacelts virs Augstākās padomes un Ministru padomes ēkām.
 1991. gads — ASV prezidents Džordžs H. V. Bušs paziņoja, ka Kuveita ir atbrīvota no Irākas karaspēka.
 1994. gads — pieņemts pašreizējais Dienvidāfrikas karogs.
 2015. gads — Maskavā noslepkavots krievu politiķis, ievērojamākais Krievijas prezidenta Vladimira Putina opozicionārs Boriss Ņemcovs.

 Dzimuši 
 272. gads — Konstantīns I (Constantinus I), Romas imperators (miris 337. gadā)
 1807. gads — Henrijs Vodsvorts Longfelovs (Henry Wadsworth Longfellow), ASV dzejnieks (miris 1882. gadā)
 1846. gads — Francis Mērings (Franz Mehring), vācu vēsturnieks un politiķis (miris 1919. gadā)
 1862. gads — Anastasijs Metakss (Αναστάσιος Μεταξάς), grieķu sporta šāvējs, olimpiskās bronzas medaļas ieguvējs (miris 1937. gadā)
 1863. gads — Džordžs Herberts Mīds (George Herbert Mead), ASV filozofs (miris 1931. gadā)
 1865. gads — Timotē Žordāns (Timothée Jordan), franču kriketa spēlētājs, olimpiskās sudraba medaļas ieguvējs (miršanas datums nav zināms)
 1867. gads — Ērvings Fišers (Irving Fisher), ASV ekonomists (miris 1947. gadā)
 1881. gads:
 Sveidns Bjernsons (Sveinn Björnsson), islandiešu politiķis (miris 1952. gadā)
 Luicens Egberts Jans Brauers (Luitzen Egbertus Jan Brouwer), nīderlandiešu matemātiķis (miris 1966. gadā)
 1902. gads — Džons Stainbeks (John Steinbeck), ASV rakstnieks (miris 1968. gadā)
 1912. gads — Lorenss Darels (Lawrence Durrell), angļu dzejnieks un rakstnieks (miris 1990. gadā)
 1913. gads — Pols Rikērs (Paul Ricœur), franču filozofs (miris 2005. gadā)
 1932. gads — Elizabete Teilore (Elizabeth Taylor), Anglijā dzimusi ASV aktrise (mirusi 2011. gadā)
 1941. gads:
 Pedijs Ešdauns (Paddy Ashdown), britu politiķis un diplomāts (miris 2018. gadā)
 Francisks Keiperss (Franciscus Kuijpers), Nīderlandes šahists (miris 2024. gadā)
 1942. gads:
 Roberts Grabss (Robert Grubbs), ASV ķīmiķis (miris 2021. gadā)
 Petko Petkovs (Петко Петков), bulgāru šaha problēmists, lielmeistars un tiesnesis (miris 2024. gadā)
 1947. gads — Gidons Krēmers, Latvijas un Vācijas vijolnieks un diriģents
 1957. gads — Timotijs Spols (Timothy Spall), angļu aktieris
 1975. gads — Kaspars Astašenko, Latvijas hokejists (miris 2012. gadā)
 1978. gads:
 Tomā Peskjē (Thomas Pesquet), Francijas kosmonauts
 Kaha Kaladze (კახა კალაძე), Gruzijas politiķis un futbolists
1983. gads — Keita Mara (Kate Mara), amerikāņu aktrise

 1992. gads — Kalums Vilsons (Callum Wilson), angļu futbolists
 1995. gads — Tomāšs Součeks (Tomáš Souček), čehu futbolists

 Miruši 
 1879. gads — Dmitrijs Kropotkins (Дми́трий Кропо́ткин), Krievijas Impērijas valsts darbinieks (dzimis 1836. gadā)
 1909. gads — Artūrs Korajs (Coray Artúr), ungāru vieglatlēts (dzimis 1878. gadā)
 1936. gads — Ivans Pavlovs (Иван Павлов), krievu fiziologs (dzimis 1849. gadā)
 1939. gads — Nadežda Krupska (Надежда Крупская), Ļeņina sieva (dzimusi 1869. gadā)
 1943. gads — Aleksandrs Matrosovs (Александр Матросов), PSRS armijas kareivis (dzimis 1924. gadā)
 1957. gads — Frīdrihs Skujiņš, latviešu arhitekts (dzimis 1890. gadā)
 1970. gads — Anta Klints, latviešu aktrise (dzimusi 1893. gadā)
 1989. gads — Konrāds Lorencs (Konrad Lorenz), Austrijas etologs (dzimis 1903. gadā)
 1992. gads — Aļģirds Greims (Algirdas Greimas), lietuviešu/franču semiotiķis (dzimis 1917. gadā)
 2013. gads — Imants Ziedonis, latviešu dzejnieks (dzimis 1933. gadā)
 2015. gads — Boriss Ņemcovs (Борис Немцов), krievu politiķis (dzimis 1959. gadā)
 2021. gads — Alvils Gulbis, latviešu basketbolists (dzimis 1936. gadā)
 2024. gads — Ričards Lūiss (Richard Lewis), ASV komiķis, aktieris un scenārists (dzimis 1947. gadā)
 2025. gads — Boriss Spaskis (Борис Спасский), PSRS un Francijas šahists (dzimis 1937. gadā)

 Brīvdienas un piemiņas dienas 
 Ekvērija (Senā Roma)
 Neatkarības diena (Dominikāna)
 Vispasaules NVO diena

 Atsauces 

Kategorija:Februāris